VENDIM
Nr. 933, datë 29.12.2014

PËR MIRATIMIN E STRUKTURËS ORGANIZATIVE TË QENDRËS KOMBËTARE TË URGJENCËS MJEKËSORE
(Ndryshar me VKM nr. 250, datë 30.3.2016; nr. 185, datë 4.4.2019; nr. 70, datë 29.1.2025)

(I përditësuar)

Në mbështetje të nenit 100 të Kushtetutës dhe të pikës 2, të nenit 7, të ligjit nr. 147/2014, “Për shërbimin e urgjencës mjekësore”, me propozimin e ministrit të Shëndetësisë, Këshilli i Ministrave 

VENDOSI:

1. Qendra Kombëtare e Urgjencës Mjekësore (QKUM) është person juridik publik buxhetor, në varësi të ministrit përgjegjës për shëndetësinë. Organika e QKUM-së të jetë sipas lidhjes nr. 1, që i bashkëlidhet këtij vendimi dhe është pjesë përbërëse e tij. Numri i punonjësve të QKUM-së të jetë, gjithsej, 118 veta.
2. Qendra Kombëtare Urgjencës Mjekësore (QKUM) është institucioni përgjegjës për zhvillimin e sistemit të shërbimit të urgjencës mjekësore nëpërmjet planifikimit, drejtimit, pjesëmarrjes dhe bashkërendimit të të gjitha aseteve ekzistuese, në një sistem mbarështetëror të unifikuar, si dhe për bashkërendimin e veprimtarisë me sistemet e ngjashme të vendeve fqinje. 
Përgjegjësitë e Qendrës Kombëtare të Urgjencës Mjekësore (QKUM) përcaktohen, më hollësisht, në ligjin nr. 147/2014, “Për urgjencën mjekësore”. 
3. Qendra Kombëtare e Urgjencës Mjekësore (QKUM) siguron shërbim, komandim, monitorim, kontroll dhe koordinim të shërbimit kombëtar të urgjencës mjekësore, siguron shërbim dhe mbulon me personel mjekësor edhe Njësinë e Transportit Mjekësor me Helikopter. Qendra Kombëtare e Urgjencës Mjekësore është përgjegjëse për trajnimin e personelit mjekësor dhe paramedikal në të gjitha nivelet e kujdesit shëndetësor, sipas standardeve kombëtare e ndër-kombëtare. Qendra Kombëtare e Urgjencës Mjekësore bashkëpunon me organizata të tjera kombëtare ose ndërkombëtare, të autorizuara ose të certifikuara nga institucionet përkatëse në Shqipëri apo në vende të tjera, për kryerjen e trajnimit në fushën e urgjencës mjekësore. Qendra Kombëtare e Urgjencës Mjekësore lidh marrëveshje me institucionet e arsimit të lartë, sipas legjislacionit në fuqi për arsimin e lartë dhe me institucione të kujdesit shëndetësor. 
4. Njësia e Koordinimit të Urgjencave Mjekësore ka për detyrë bashkërendimin e komunikimit të gjithë sistemit të komandë-kontrollit të urgjencave mjekësore. Shërbimi i ofruar nga Njësia e Koordinimit të Urgjencave Mjekësore mund të ofrohet edhe nga operatorë privatë, sipas legjislacionit në fuqi për koncesionet dhe partneritetin publik privat. 
4/1. Njësia e Koordinimit të Urgjencave Mjekësore është operative 24 orë, për 7 ditë të javës, dhe koordinohet nga përgjegjësit e turnit, të cilët janë mjekë të Njësisë së Koordinimit të Urgjencave Mjekësore.
5. Marrëdhëniet e punës së personelit të Qendrës Kombëtare të Urgjencës Mjekësore (QKUM) rregullohen sipas dispozitave të ligjit nr. 7961, datë 12.7.1995, “Kodi i Punës në Republikën e Shqipërisë”, të ndryshuar. Personeli i sektorit të administratës përzgjidhet nga drejtori i qendrës. Personelin e sektorit mjekësor, të njësisë së transportit mjekësor me helikopter dhe të njësisë së koordinimit të urgjencave mjekësore përzgjedh ministri i Shëndetësisë, në bazë të konkurrimit të hapur publik, mbështetur në kërkesat e vendit të punës. 
6. Qendra Kombëtare Urgjencës Mjekësore (QKUM) drejtohet nga drejtori i qendrës, i cili emërohet dhe lirohet nga ministri i Shëndetësisë. Ministri i Shëndetësisë përcakton, me udhëzim, kriteret dhe procedurën e përzgjedhjes së drejtorit të QKUM-së. 
7. Detyrat dhe përgjegjësitë e drejtorit të QKUM-së janë: 
a) Drejtimi dhe bashkërendimi i detyrave të punonjësve, me qëllim përmbushjen me sukses të rolit të QKUM-së; 
b) Bashkërendimi, pjesëmarrja dhe kontrolli i veprimtarive të trajnimit, si për personelin mjekësor ashtu edhe për paramedikalët dhe publikun e gjerë, të cilat organizohen nga vetë QKUM-ja, apo edhe nga organizata të tjera, me qëllimin e vetëm përgatitjen e mjaftueshme të tyre për të dhënë, në mënyrë cilësore, ndihmën mjekësore; 
c) Menaxhimi i fondeve buxhetore dhe fondeve të tjera të krijuara, sipas legjislacionit në fuqi për funksionimin normal të QKUM-së; 
ç) Miratimi i rregullores së brendshme të funksionimit të Qendrës Kombëtare të Urgjencës Mjekësore (QKUM); 
 d) Bashkëpunimi i ngushtë me institucione të ndryshme dhe organizata që operojnë në fushën e urgjencës mjekësore, brenda dhe jashtë vendit, në mbështetje të procesit të trajnimit dhe certifikimit të personelit apo publikut, në fushën e urgjencës mjekësore; 
dh) Përfaqësimi i QKUM-së në marrëdhënie me të tretët.
e) Drejtori i Qendrës Kombëtare të Urgjencës Mjekësore, për mbulimin e shërbimit me personel mjekësor në Njësinë e Transportit Mjekësor me Helikopter, përzgjedh nga njësitë e urgjencave mjekësore dhe cakton personelin mjek e infermier sipas një grafiku të paracaktuar.
8. Pranë Qendrës Kombëtare të Urgjencës Mjekësore (QKUM) organizohet dhe funksionon edhe Këshilli Konsultues, si organ konsultativ i drejtorit të QKUM-së, i përbërë nga specialistë të fushës.
9. Ngarkohet Ministria e Shëndetësisë për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 	

KRYEMINISTRI
Edi Rama



 (Zëvendësuar me VKM nr. 250, datë 30.3.2016; nr. 185, datë 4.4.2019; zëvendësuar me VKM nr. 70, datë 29.1.2025)
Lidhja nr. 1
	 
	ORGANIKA E QENDRËS KOMBËTARE TË URGJENCËS MJEKËSORE
	 

	 
	Pozicioni
	Nr.

	1
	DREJTOR I PËRGJITHSHËM
	1

	 
	Specialist 
	1

	 
	 
	 

	2
	Drejtoria e Shërbimit të Urgjencave Mjekësore Paraspitalore dhe Njësisë së Koordinimit
	[80]

	 
	Drejtor mjekësor
	1

	 
	Kryeinfermier urgjence
	1

	 
	Mjek (urgjence)
	26

	 
	Infermier (urgjence)
	35

	 
	Farmacist
	1

	 
	Shofer autoambulance
	16

	3
	Drejtoria e Statistikës, Regjistrit të Urgjencës dhe Trajnimeve 
	[12]

	 
	Drejtor
	1

	3.1
	Sektori i Trajnimeve, Certifikimeve, Akreditimit dhe Promocionit
	[7]

	 
	Përgjegjës sektori (shkenca mjekësore)
	1

	 
	Specialist (shkenca mjekësore)
	3

	 
	Specialist promocioni
	2

	 
	Specialist komunikimi 
	1

	3.2
	Sektori i Statistikës dhe i Regjistrit të Urgjencës
	[4]

	 
	Përgjegjës sektori
	1

	 
	Specialist
	2

	 
	Operator
	1

	4
	Drejtoria e Financës, Investimeve dhe Buxhetit
	[24]

	 
	Drejtor
	1

	4.1
	Sektori i financës dhe buxhetit
	[6]

	 
	Përgjegjës sektori
	1

	 
	Specialist (financë/buxhet)
	3

	 
	Llogaritar 
	1

	Specialist investimesh (ekonomist, inxhinier)
	1

	4.2
	Sektori juridik
	[4]

	 
	Përgjegjës sektori
	1

	 
	Specialist jurist
	1

	 
	Specialist prokurimi (jurist/ekonomist/inxhinier)
	2

	4.3
	Sektori i shërbimeve mbështetëse
	[13]

	 
	Përgjegjës sektori
	1

	 
	Specialist (burime njerëzore)
	1

	 
	Specialist investimesh (inxhinier)
	1

	 
	Specialist biomjekësor
	1

	 
	Arkivist
	1

	 
	Sanitar
	3

	 
	Magazinier
	1

	 
	Teknik i mesëm (specialitete të ndryshme)
	2

	 
	Punonjës informacioni
	2

	 
	Punonjës, gjithsej
	118








